CELEX: 22007D0125
Language: sl
Date: 2007-09-28 00:00:00
Title: Sklep Skupnega odbora EGP št. 125/2007 z dne 28. septembra 2007 o spremembi Priloge XX (Okolje) k Sporazumu EGP

21.2.2008   
            
            
               SL
            
            
               Uradni list Evropske unije
            
            
               L 47/53
            
         
      SKLEP SKUPNEGA ODBORA EGP
   
   št. 125/2007
   z dne 28. septembra 2007
   o spremembi Priloge XX (Okolje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XX k Sporazumu je bila spremenjena s Sklepom Skupnega odbora EGP št. 92/2007 z dne 6. julija 2007 (1).
            
         
               (2)
            
            
               Direktivo Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (2) je treba vključiti v Sporazum.
            
         
               (3)
            
            
               Direktiva 2000/60/ES z učinkom od 22. decembra 2007 razveljavlja direktivi 75/440/EGS (3), kakor je bila spremenjena, in 79/869/EGS (4), kakor je bila spremenjena, ki sta vključeni v Sporazum in ju je zato treba v okviru Sporazuma razveljaviti z učinkom od 22. decembra 2007.
            
         
               (4)
            
            
               Direktiva 2000/60/ES z učinkom od 22. decembra 2013 razveljavlja Direktivo 80/68/EGS (5), kakor je bila spremenjena, ki je vključena v Sporazum in jo je zato treba v okviru Sporazuma razveljaviti z učinkom od 22. decembra 2013.
            
         
               (5)
            
            
               Direktiva 2000/60/ES se bere s posebnim upoštevanjem dejstva, da člen 73 Sporazuma opredeljuje cilje ukrepov pogodbenic na področju okolja, druge politike, ki jih obravnava Pogodba ES, pa ne spadajo v področje uporabe Sporazuma.
            
         
               (6)
            
            
               Direktiva 2000/60/ES, ki zajema razvijajoče se ukrepe Skupnosti na področju vodne politike, obsega akte, ki so vključeni v Sporazum, in akte, ki niso vključeni v Sporazum.
            
         
               (7)
            
            
               Upoštevati je treba Skupno izjavo, priloženo temu sklepu –
            
         SKLENIL:
   Člen 1
   Priloga XX k Sporazumu se spremeni:
   
               1.
            
            
               Za točko 13c (Odločba Komisije 92/446/EGS) se vstavi naslednja točka:
               
                           „13ca.
                        
                        
                           
                              32000 L 0060: Direktiva Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (UL L 327, 22.12.2000, str. 1).
                           Za namen tega sporazuma veljajo določbe Direktive z naslednjimi prilagoditvami:
                           
                                       (a)
                                    
                                    
                                       Brez poseganja Skupnega odbora EGP v prihodnji razvoj je treba opozoriti, da naslednji akti Skupnosti niso vključeni v Sporazum EGP:
                                       
                                                   (i)
                                                
                                                
                                                   Direktiva Sveta 76/160/EGS z dne 8. decembra 1975 o kakovosti kopalnih voda (Direktiva o kopalnih vodah);
                                                
                                             
                                                   (ii)
                                                
                                                
                                                   Direktiva Sveta 79/409/EGS z dne 2. aprila 1979 o ohranjanju prosto živečih ptic (Direktiva o pticah);
                                                
                                             
                                                   (iii)
                                                
                                                
                                                   Direktiva Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (Direktiva o habitatih);
                                                
                                             
                                                   (iv)
                                                
                                                
                                                   Direktiva Sveta 79/923/EGS z dne 30. oktobra 1979 o zahtevah glede kakovosti voda, primernih za lupinarje;
                                                
                                             
                                                   (v)
                                                
                                                
                                                   Direktiva Sveta 78/659/EGS z dne 18. julija 1978 o kakovosti sladkih voda, ki jih je treba zavarovati ali izboljšati, da se omogoči življenje rib, in
                                                
                                             
                                                   (vi)
                                                
                                                
                                                   Odločba Sveta 77/795/EGS z dne 12. decembra 1977 o oblikovanju skupnega postopka za izmenjavo informacij o kakovosti površinske sladke vode v Skupnosti.
                                                
                                             
                                 
                                       (b)
                                    
                                    
                                       Roki iz člena 4(1)(a)(ii) in (iii), člena 4(1)(b)(ii), člena 4(1)(c), člena 5(1) in 5(2), člena 6(1), člena 8(2), člena 10(2), člena 11(7) in 11(8), člena 13(6) in 13(7) ter člena 17(4) Direktive, ki tečejo od datuma začetka veljavnosti Direktive, se razumejo, da tečejo od datuma začetka veljavnosti Sklepa Skupnega odbora EGP št. 125/2007 z dne 28. septembra 2007, ki to direktivo vključuje v Sporazum.
                                       V skladu z odstavkom 11 Protokola 1 o horizontalnih prilagoditvah se vsak sklic na datum iz člena 24 razume kot sklic na datum začetka veljavnosti Sklepa Skupnega odbora EGP št. 125/2007 z dne 28. septembra 2007, ki to direktivo vključuje v Sporazum.“
                                    
                                 
                     
         
               2.
            
            
               Besedilo točk 3 (Direktiva Sveta 75/440/EGS) in 5 (Direktiva Sveta 79/869/EGS) se črta z učinkom od 22. decembra 2007.
            
         
               3.
            
            
               Besedilo točke 6 (Direktiva Sveta 80/68/EGS) se črta z učinkom od 22. decembra 2013.
            
         Člen 2
   Besedilo Direktive 2000/60/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 29. septembra 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 28. septembra 2007
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
         
      
   
   
      (1)  UL L 328, 13.12.2007, str. 42.
   
      (2)  UL L 327, 22.12.2000, str. 1.
   
      (3)  UL L 194, 25.7.1975, str. 26.
   
      (4)  UL L 271, 29.10.1979, str. 44.
   
      (5)  UL L 20, 26.1.1980, str. 43.
   
      (6)  Navedene so ustavne zahteve.
   
      SKUPNA IZJAVA K SKLEPU št. 125/2007 O VKLJUČITVI DIREKTIVE EVROPSKEGA PARLAMENTA IN SVETA 2000/60/ES V SPORAZUM
      „Pogodbenice priznavajo raznovrstnost antropogenih obremenitev in vplivov na vode v Evropi. Zato se ukrepi in prizadevanja za doseganje okoljskega cilja Direktive med regijami lahko razlikujejo. Okvirna direktiva o vodah upošteva to raznovrstnost. Organom, odgovornim za izvajanje Direktive, omogoča, da za doseganje okoljskih ciljev izberejo ukrepe in prizadevanja, prilagojene prevladujočim obremenitvam in vplivom.“